สืบสาน พระราชปณิธาน ของพ่อ
พระเทพทรงเปิด งานกุศลเดิน-วิ่ง สร้างตึกศิริราช,สมเด็จพระเทพรัตนราชสุดาฯ สยามบรมราชกุมารี เสด็จฯเปิดงาน เดิน-วิ่ง 9 นี้เพื่อประชา สืบสานพระราชปณิธานของพ่อ น้อมรำลึกในพระมหากรุณาธิคุณหาที่สุดมิได้ของ พระบาทสมเด็จพระปรมินทรมหาภูมิพลอดุลยเดช ที่โรงพยาบาลศิริราชจัดขึ้นหารายได้นำสมทบทุนสร้างอาคารนวมินทรบพิตร 84 พรรษา เพื่อผู้ป่วยด้อยโอกาส ขณะที่พสกนิกรยังหลั่งไหลมาถวายบังคมพระบรมศพ พระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาท ในพระบรมมหาราชวัง จนถึงวันที่ 17 ธ.ค. มียอดเกือบ 2 ล้านคน จากทั่วประเทศ อสมท ร่วมกับองค์กรพันธมิตร จัดกิจกรรม ๙ ตามพ่อ สานต่อพระราชปณิธาน แม่ขวัญจิต ศิลปินแห่งชาติ ร่วมโชว์เพลงฉ่อยและคณะละครลิงประกิตศิษย์พระกาฬ ร่วมแสดง ผู้บริหาร กสทช. ร่วมกับค่ายมือถือนำบัตรเติมเงิน 20,000 ใบแจกประชาชนที่สนามหลวง กลุ่มนักปั่นจักรยานชลบุรีปั่นจักรยานมาแสดงความอาลัย,พระราชพิธีทรงบำเพ็ญพระราชกุศลสวดพระอภิธรรมพระบรมศพ พระบาทสมเด็จพระปรมินทรมหาภูมิพลอดุลยเดช ในหลวงรัชกาลที่ 9 ณ พระที่นั่งดุสิตมหาปราสาท ในพระบรมมหาราชวัง ดำเนินต่อเนื่องมาถึงวันที่ 18 ธันวาคม นับเป็นวันที่ 66 และเป็นวันที่ 12 ที่สมเด็จพระเจ้าอยู่หัวมหาวชิราลงกรณ บดินทรเทพยวรางกูร ในหลวงรัชกาลที่ 10 ทรงพระ กรุณาโปรดเกล้าฯ พระราชทานพระราชานุญาตให้ หน่วยงานต่างๆ ร่วมเป็นเจ้าภาพบำเพ็ญพระราชกุศล พระบรมศพ ภายหลังสิ้นสุดพระราชพิธีปัญญาสมวาร (50 วัน),โดยในวันที่ 18 ธ.ค.ประกอบด้วย กระทรวงการคลัง และหน่วยงานในสังกัด อาทิ สำนักงานบริหารหนี้สาธารณะ ธนาคารเพื่อการเกษตรและสหกรณ์ สถาบันนโยบายเศรษฐกิจการคลัง สถาบันคุ้มครองเงินฝาก สำนักงานคณะกรรมการนโยบายรัฐวิสาหกิจ ธนาคารออมสิน กองทุนการออมแห่งชาติ ธนาคารแห่งประเทศไทย คณะผู้บริหารและเจ้าหน้าที่ในสังกัดกระทรวงการคลัง สำนักงานเศรษฐกิจการคลัง ธนาคารพัฒนาวิสาหกิจขนาดกลางและขนาดย่อมแห่งประเทศไทย กองทุนเงินให้กู้ยืมเพื่อการศึกษา บริษัท ทิพยประกันภัย จำกัด (มหาชน) กรมธนารักษ์ธนาคารอาคารสงเคราะห์ บริษัทธนารักษ์พัฒนาสินทรัพย์ จำกัด และกองทุนบำเหน็จบำนาญข้าราชการ,สำหรับบรรยากาศการเข้าถวายสักการะพระ บรมศพ พระบาทสมเด็จพระปรมินทรมหาภูมิพล อดุลยเดช บนพระที่นั่งดุสิตมหาปราสาท ตลอดวันที่ 18 ธ.ค. มีพสกนิกรทั่วทุกจังหวัดทั่วประเทศ เดินทางมาน้อมถวายความอาลัยกันอย่างต่อเนื่อง ในส่วนที่กระทรวงมหาดไทยอำนวยความสะดวก ให้เดินทางมาเป็นหมู่คณะ ประกอบด้วยประชาชนจากจังหวัดลำปาง พระนครศรีอยุธยา ศรีสะเกษ สตูล,ด้านบรรยากาศที่ท้องสนามหลวง ตั้งแต่เช้าตรู่วันที่ 18 ธ.ค. พสกนิกรจากทั่วทุกสารทิศ ยังคงแสดงความจงรักภักดี ด้วยการเดินทางเข้ามากราบพระบรมศพ พระบาทสมเด็จพระปรมินทรมหาภูมิพล อดุลยเดช ที่หน้าพระบรมโกศ ณ พระที่นั่งดุสิตมหาปราสาท ในพระบรมมหาราชวัง อย่างต่อเนื่อง โดยภายในเต็นท์จุดพักคอยคิวตั้งแต่เต็นท์ ก-ซ ด้านทิศเหนือของสนามหลวงแน่นขนัดไปด้วยประชาชน จนล้นออกมาด้านนอกโดยหางแถวยาวเหยียดอยู่ที่บริเวณเต็นท์ 38 หน้าหอสมุดวชิราวุธ หรือตึกแดง ด้านทิศใต้หันหน้าเข้าพระบรมมหาราชวัง ท่ามกลางอากาศอบอ้าว โดยหัวแถวอยู่ที่จุดพักคอยเต็นท์หน้ากรมศิลปากร ซึ่งจะมีกลุ่มจิตอาสา นำอาหารและน้ำดื่ม รวมทั้งยารักษาโรคต่างๆ ที่ส่วนใหญ่จะเป็นยาดมเพื่อบรรเทาอาการหน้ามืดเป็นลม ออกแจกจ่ายให้กับผู้ที่มาเข้าคิวกราบพระบรมศพอย่างต่อเนื่อง,ขณะที่สำนักพระราชวังแจ้งว่า เมื่อวันที่ 17 ธ.ค. มีการเปิดให้ประชาชนเข้าถวายสักการะพระบรมศพ ตั้งแต่เวลา 04.45-22.35 น. จากการเก็บสถิติโดยนับจากภาพพระราชทานที่แจกจ่าย พบว่ามีประชาชนเดินทางมาถวายความอาลัยรวมทั้งสิ้น 49,464 คน รวม 48 วัน มี 1,873,981 คน ยอดเงินถวายเพื่อร่วมบำเพ็ญพระราชกุศล รวมเป็นเงินทั้งสิ้น 147,114,287.25 บาท,เวลา 05.00 น. นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ร่วมกับผู้บริหารของ AIS, DTAC, TRUE, CAT และ TOT นำบัตรเติมเงินมูลค่า 50 บาท ค่ายละ 4,000 ใบ รวมทั้งสิ้น 20,000 ใบ มาแจกประชาชนที่เดินทางมาถวายบังคมพระบรมศพ เพื่อถวายเป็นพระราชกุศล แด่ในหลวงรัชกาลที่ 9 ที่บริเวณเต็นท์พักคอย ก-ซ ฝั่งทิศเหนือของท้องสนามหลวง เนื่องจากเห็นว่าประ– ชาชนที่มารอเข้าถวายบังคมพระบรมศพ มีความจำเป็นจะต้องใช้โทรศัพท์มือถือในการสื่อสาร จึงนำมาแจก นอกจากนี้ยังแจกให้เจ้าหน้าที่ ที่ปฏิบัติอยู่ในบริเวณสนามหลวง ทั้งนี้คณะผู้บริหาร กสทช. ยังได้ลงพื้นที่ตรวจสัญญาณโทรศัพท์เคลื่อนที่และสถานีชั่วคราว เช็กความพร้อมในการให้บริการประชาชน จากการตรวจสอบสัญญาณ พบว่าเป็นไปด้วยความเรียบร้อย ไม่พบปัญหาอะไรของสัญญาณโทรศัพท์เคลื่อนที่,ขณะที่เวลา 07.00 น. มีกลุ่มนักปั่นจักรยานจาก จ.ชลบุรี 345 คน รวมตัวกันจัดกิจกรรม ร้อยดวงใจปั่นถวายพ่อ มาแสดงความอาลัยในหลวงรัชกาลที่ 9 ที่หน้าพระบรมโกศ ในพระบรมมหาราชวัง โดยได้พากันปั่นจักรยานออกจากสนามพัฒนากอล์ฟแอนด์สปอร์ตรีสอร์ท จ.ชลบุรี ตั้งแต่เที่ยงคืน วันที่ 17 ธ.ค. นางนงนุช พรหมจันทร์ หนึ่งในคณะผู้จัดกิจกรรมครั้งนี้ กล่าวว่า ทางกลุ่มได้ร่วมใจกันปั่นจักรยาน แสดงความอาลัยและน้อมรำลึกในพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช ที่ทรงงานหนักเพื่อประชาชนเสมอมา แม้จะยังไม่ได้เข้าไปถวายบังคมด้านใน แต่ก็ถือว่าการมาครั้งนี้ ได้เป็นการแสดงความจงรักภักดีอย่างหนึ่ง ครั้งหน้าจะหาโอกาสเข้าไปถวายบังคมให้ได้,ที่หอประชุมใหญ่ มหาวิทยาลัยธรรมศาสตร์ ท่าพระจันทร์ อสมท ร่วมกับองค์กรพันธมิตร จัดกิจกรรม ๙ ตามพ่อ สานต่อพระราชปณิธาน มีการ แสดงลำตัดและเพลงฉ่อยจากขวัญจิต ศรีประจันต์หรือ แม่ขวัญจิต ศิลปินแห่งชาติ และการแสดงละครลิงจากคณะประกิต ศิษย์พระกาฬ มีประชาชนเข้าร่วมกิจกรรมเป็นจำนวนมาก,แม่ขวัญจิตกล่าวภายหลังการแสดงเสร็จสิ้นว่า การแสดงครั้งนี้แตกต่างทุกครั้งที่ผ่านมา โดยเป็น การร้องด้นเพลงฉ่อย ใส่เนื้อร้องเป็นการแสดงความอาลัย พระบาทสมเด็จพระปรมินทรมหาภูมิพล อดุลยเดช แต่ด้วยเวลาอันจำกัด ไม่สามารถใส่เนื้อหา เกี่ยวกับพระราชกรณียกิจที่พระองค์ทรงทำมามาก มายได้ ก่อนหน้านี้เมื่อปี 2521 เคยแสดงหน้าพระพักตร์ในหลวง ร.9 และพระบรมวงศานุวงศ์,ที่โรงละครแห่งชาติ ในหลวงรัชกาลที่ 9 เคยรับสั่ง ต่อหน้าตนและผู้แสดงละคร 4 ภาค แต่ด้วยความตื้นตันจนร้องไห้ออกมา จนจำไม่ได้ว่าพระองค์ทรงรับสั่งว่าอะไร จากนั้นได้ทำพิธีสู่ขวัญให้นาคที่เป็นข้าราชการบวชถวายเป็นพระราชกุศลแด่ในหลวง ร.9 ถือเป็นการถวายงานแก่พระองค์ท่านมา 30 ปีแล้ว,แม้พระองค์ทรงพระประชวร ยังทรงงานหนัก เห็นได้จากขณะที่ประชวรอยู่ที่โรงพยาบาลศิริราช ยังเสด็จฯลงมาทอดพระเนตรระดับน้ำ เพื่อทรงหาทางแก้ไขปัญหาเรื่องน้ำท่วม ทั้งนี้ จะนำแนวคำสอนของพระองค์ไปบอกลูกหลานให้เดินตามรอยในหลวง เพราะทรงคิดสิ่งต่างๆ ทำเพื่อลูกหลาน ถ้าไม่ปฏิบัติตามจะเป็นบาป พระองค์ท่านเป็นเทพองค์หนึ่ง ถ้าทำอะไรในสิ่งไม่ดีพระองค์ทรงรู้หมด แม่ขวัญจิตกล่าว,ด้านนายวัชระ กันรอบรู้ ลูกชายนายปัญญา กันรอบรู้ เจ้าคณะละครลิงประกิต ศิษย์พระกาฬ ที่มาเปิดการแสดงในงาน ๙ ตามพ่อสานต่อพระราชปณิธาน ที่หอประชุมใหญ่ธรรมศาสตร์ กล่าวว่า เมื่อวันที่ 6 ก.ค.2557 เคยนำคณะไปแสดงต่อหน้าพระพักตร์ พระบาทสมเด็จพระปรมินทรมหาภูมิพล อดุลยเดช ที่วังไกลกังวล อ.หัวหิน จ.ประจวบคีรีขันธ์ ภาพแห่งความประทับใจยังคงตราตรึงอยู่ในหัวใจของตนและชาวคณะตลอดมา เป็นความภูมิใจ ดีใจสุดๆ เป็นเกียรติของวงศ์ตระกูล เพราะในหลวงรัชกาลที่ 9 ที่พวกเรารักและบูชา ทอดพระเนตรละครที่เราแสดง หลังจากนั้นเป็นต้นมา ตนมีสิ่งดีๆต่างๆ ไหลเข้ามาในชีวิต พระองค์ท่านทรงให้ราชเลขาธิการเข้ามาสอบถามชื่อลิง อายุ พันธุ์ ทุกตัว เก็บไว้เป็นข้อมูลของพระองค์ การมาเปิดการแสดงครั้งนี้เป็นการแสดงถวายความอาลัย แม้จะไม่มีพระองค์แล้ว แต่ทุกคนในคณะทำหน้าที่การแสดงให้ดีที่สุด,อีกด้านที่คณะแพทยศาสตร์ศิริราชพยาบาล มหาวิทยาลัยมหิดล สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเป็นประธานเปิดงาน เดิน-วิ่ง 9 นี้เพื่อประชา สืบสานพระราชปณิธานของพ่อ น้อมรำลึกในพระมหากรุณาธิคุณหาที่สุดมิได้ของพระบาทสมเด็จพระปรมินทร มหาภูมิพลอดุลยเดช นำรายได้สมทบทุนสร้างอาคารนวมินทรบพิตร 84 พรรษา โรงพยาบาลศิริราช เพื่อผู้ป่วยด้อยโอกาส โดยมี พล.อ.เปรม ติณสูลานนท์ ประธานองคมนตรีและรัฐบุรุษและประธานคณะกรรมการจัดหาทุนอาคารนวมินทรบพิตร 84 พรรษา นพ.ประสิทธิ์ วัฒนาภา คณบดีคณะแพทยศาสตร์ศิริราชพยาบาล ม.มหิดล เหล่าดารานักร้อง นักแสดง และประชาชนนักวิ่งร่วมกิจกรรมอย่างคับคั่ง เมื่อเสด็จฯถึงโรงพยาบาลศิริราช สมเด็จพระเทพรัตนราชสุดาฯ สยามบรมราชกุมารี ได้เสด็จฯไปถวายราชสักการะ พระราชานุสาวรีย์สมเด็จพระมหิตลาธิเบศร อดุลย เดชวิกรม พระบรมราชชนก และพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช แล้วเสด็จฯไปประทับพระราชอาสน์,นพ.ประสิทธิ์กราบบังคมทูลรายงานสมเด็จ พระเทพรัตนราชสุดาฯ สยามบรมราชกุมารี ทรงร่วมร้องเพลงสรรเสริญพระบารมี และเพลงแผ่นดินของเรา แล้วเสด็จฯไปทรงติดสัญลักษณ์การจัดงาน ทรงลงพระนามาภิไธยแล้วทรงกดปุ่มเปิดงาน ปล่อยตัวนักวิ่งระยะ 12 กิโลเมตร การนี้ สมเด็จพระเทพรัตน ราชสุดาฯ สยามบรมราชกุมารี ได้พระดำเนินนำขบวนเดินร่วมกับนักวิ่งไปยังหอประชุมกองทัพเรือ เมื่อทรงพระดำเนินถึงหอประชุมกองทัพเรือ นพ. ประสิทธิ์ทูลเกล้าฯถวายเหรียญที่ระลึกการจัดงาน จากนั้นทรงบีบแตรลม ปล่อยตัวนักวิ่งประเภท 6 กิโลเมตร แล้วเสด็จเข้าห้องประทับพักพระราชอิริยาบถ ได้เวลาสมควร เสด็จพระราชดำเนินกลับ,นพ.ประสิทธิ์กล่าวว่า ความพิเศษของงานคือ คณะแพทยศาสตร์ศิริราชพยาบาล ได้รับพระราชทานภาพฝีพระหัตถ์จากสมเด็จพระเทพรัตนราชสุดาฯ สยามบรมราชกุมารี มาจัดทำเสื้อวิ่งและเหรียญสำหรับ มอบให้กับผู้ร่วมกิจกรรมในครั้งนี้ นอกจากนี้ ผู้เข้าร่วมวิ่งยังได้ร่วมเขียนปณิธาน ที่ตั้งใจจะทำความดีถวายเป็นพระราชกุศลแด่พระบาทสมเด็จพระปรมินทร มหาภูมิพลอดุลยเดช ลงบนสติกเกอร์ที่มีหมายเลข 9 ออกแบบโดยอาจารย์ช่วง มูลพินิจ ศิลปินแห่งชาติ สาขาทัศนศิลป์ ติดลงบนแผ่นป้ายความยาว 12 เมตร พร้อมทั้งร่วมร้องเพลงสรรเสริญพระบารมีและเพลงพระราชนิพนธ์ บรรเลงโดยวงดุริยางค์ราชนาวี
สมเด็จพระเทพรัตนราชสุดาฯ สยามบรมราชกุมารี เสด็จฯเปิดงาน เดิน-วิ่ง 9 นี้เพื่อประชา สืบสานพระราชปณิธานของพ่อ น้อมรำลึกในพระมหากรุณาธิคุณหาที่สุดมิได้ของ พระบาทสมเด็จพระปรมินทรมหาภูมิพลอดุลยเดช ที่โรงพยาบาลศิริราชจัดขึ้น
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช